ai4bharat/Pralekha huggingface dataset:
நிலக்கரி அமைச்சகம்
நெய்வேலி அனல்மின் நிலைய கொதிகலன் வெடிவிபத்து குறித்து உயர்மட்ட விசாரணைக்கு உத்தரவு.
நெய்வேலி பழுப்பு நிலக்கரிக் கழகம் இந்தியா நிறுவனத்தின் இரண்டாவது அனல் மின் நிலைய 5-வது பிரிவில் ஜூலை 1, 2020-இல் ஏற்பட்ட கொதிகலன் வெடிவிபத்து மற்றும் அதனால் ஏற்பட்ட உயிரிழப்புகள் குறித்து ஆராய உயர்மட்ட விசாரணைக்கு உத்தரவிடப்பட்டுள்ளது. விபத்துக்கான காரணங்கள் குறித்து தேசிய அனல் மின் கழகத்தின் ஓய்வு பெற்ற இயக்குநர்  திரு.பி.கே.மொகபத்ரா தலைமையிலான உயர்மட்டக்குழு விசாரணை நடத்தும். இயக்குநர் மட்டத்திலான அதிகாரி தலைமையிலான நிறுவனத்துக்குள்ளான விசாரணைக் குழுவும் அமைக்கப்பட்டுள்ளது. இரண்டாவது அனல் மின் நிலையத்தின் பிரிவுத் தலைமை அதிகாரி பணியிடை நீக்கம் செய்யப்பட்டுள்ளார். இரண்டாவது அனல் மின் நிலையத்தின் இரண்டாவது பிரிவில் உள்ள தலா 210 மெகாவாட் உற்பத்தித் திறன் கொண்ட 4 அலகுகளும் பாதுகாப்புத் தணிக்கைக்காக மூடப்பட்டுள்ளன. இந்த விசாரணை முடியும் வரை, விடுப்பில் உடனடியாக செல்லுமாறு நெய்வேலி பழுப்பு நிலக்கரிக் கழகம் இந்தியா நிறுவனத்தின் இயக்குநர்  கேட்டுக் கொள்ளப்பட்டுள்ளார்.
பிரதமர் அலுவலகம்
படைவீரர்கள் பாசறை திரும்பும் நிகழ்ச்சியை பிரதமர் பகிர்ந்துள்ளார்
படைவீரர்கள் பாசறை திரும்பும் நிகழ்ச்சியை பிரதமர் திரு நரேந்திர மோடி பகிர்ந்துள்ளார்.
இது குறித்து பிரதமர் ட்விட்டரில் கூறியிருப்பதாவது;
“இன்று நடைபெற்ற பாசறை திரும்பும் நிகழ்ச்சியின் காட்சிகள்.”
பிரதமர் அலுவலகம்
புனேயில் உள்ள ஐஐஎஸ்இஆர்-ல் விஞ்ஞானிகளுடன் பிரதமர் கலந்துரையாடினார்
மகாராஷ்டிர மாநிலம் புனேயில் உள்ள இந்திய அறிவியல் கல்வி மற்றும் ஆராய்ச்சி நிறுவன  விஞ்ஞானிகளுடன் பிரதமர் திரு.நரேந்திர மோடி இன்று  கலந்துரையாடினார்.
தூய எரிசக்தி பயன்பாட்டுக்கான புதிய பொருட்கள் மற்றும் கருவிகள், வேளாண் உயிரி தொழில்நுட்பம், இயற்கை வள வரைபடம் உட்பட பல்வேறு விஷயங்கள் பற்றி ஐஐஎஸ்இஆர் விஞ்ஞானிகள் பிரதமருக்கு விளக்கமளித்தனர். மூலக்கூறு அறிவியல், நுண்ணுயிர்க்கொல்லி தடுப்பு, பருவநிலை ஆய்வுகள், சந்தைகள் மற்றும் பங்குகள் குறித்த நிதி ஆராய்ச்சி ஆகிய துறைகளுக்கான புதிய தொழில்நுட்பங்களும் இதில் விளக்கப்பட்டன.
பல தகவல் நிறைந்த விளக்கங்களுக்காக விஞ்ஞானிகளைப் பிரதமர் பாராட்டினார். இந்தியாவின் பொருளாதார வளர்ச்சியை விரைவுபடுத்தவும், குறிப்பிட்ட தேவைகளுக்காகவும் குறைந்த செலவிலான தொழில்நுட்பங்களை உருவாக்க வேண்டுமென்று விஞ்ஞானிகளை அவர் வலியுறுத்தினார்.
முன்னதாக ஐஐஎஸ்இஆர் புனே வளாகத்தைப் பார்வையிட்ட பிரதமர், ஆசிரியர்கள் மற்றும் மாணவர்களுடன் கலந்துரையாடினார். ஐஐஎஸ்இஆர்-ல் சி டாக் நிறுவியுள்ள பரம் பிரம்மா எனும் நவீன சூப்பர் கம்ப்யூட்டரையும் அவர் பார்வையிட்டார். இது 797 டெராபிளாப்ஸ் திறன் கொண்டது.
இந்திய அறிவியல் கல்வி மற்றும் ஆராய்ச்சி நிறுவனம்  என்பது இந்தியாவில் உள்ள அறிவியல் கல்வி மற்றும் ஆராய்ச்சி நிறுவனங்களில் முதன்மையானதாகும்.
டிஜிபிக்கள் மாநாட்டில் பங்கேற்பதற்காக பிரதமர் புனேக்கு 2 நாள் பயணம் மேற்கொண்டுள்ளார்.
சிறப்பு சேவைகள் மற்றும் கட்டுரைகள்
பட்டியல் மற்றும் பழங்குடியினருக்கான வேலைவாய்ப்பு முகாம்
பட்டியல் மற்றும் பழங்குடியினத்தை சேர்ந்த வேலை தேடும் இளைஞர்களுக்கான வேலைவாய்ப்பு முகாமை, பட்டியல் மற்றும் பழங்குடியின பிரிவினருக்கான தேசிய பணி சேவை மையம், இந்திய அரசு, தொழிலாளர் மற்றும் வேலைவாய்ப்பு அமைச்சகத்துடன் இணைந்து , சென்னை சாந்தோமில் உள்ள வேலைவாய்ப்பு மற்றும் பயிற்சி தலைமை இயக்குநரகம், 2021 ஏப்ரல் 26 அன்று தனது அலுவலக வளாகத்தில் நடத்துகிறது.
2021 ஏப்ரல் 26 அன்று காலை 9.30 முதல் மாலை 4 மணி வரை பட்டியல் மற்றும் பழங்குடியின பிரிவினருக்கான தேசிய பணி சேவை மையம், தொழிலாளர் மற்றும் வேலைவாய்ப்பு அமைச்சகம், வேலைவாய்ப்பு மற்றும் பயிற்சி தலைமை இயக்குநரகம், 56, குயில் தோட்டம் சாந்தோம் நெடுஞ்சாலை, சென்னை  வளாகத்தில் இந்த வேலை வாய்ப்பு முகாம் நடைபெறும்.
பிபிஓ, வங்கிகள், காப்பீடு, மின் வணிகம், கல்வி, தகவல் தொழில்நுட்பம், விளம்பரம் மற்றும் வேகமாக விற்பனை ஆகக்கூடிய நுகர்வோர் பொருட்கள், மனித வளம், சந்தைப்படுத்துதல் மற்றும் விற்பனை ஆகிய துறைகளில் அனுபவம் உள்ளோர் மற்றும் அனுபவம் இல்லாதவர்களுக்கும் காலியிடங்கள் உள்ளன.
மாதத்திற்கு ரூபாய் 10,000 முதல் ரூபாய் 30,000 வரை ஊதியம் வழங்கக் கூடிய வேலைகளாக இவை இருக்கும். 22 முதல் 35 வயது வரை உள்ள வேலை தேடும் இளைஞர்கள் இதில் கலந்து கொள்ளலாம்.
வேலை வாய்ப்பு முகாமில் கலந்து கொள்பவர்கள் தங்களது சுய விவரக் குறிப்பு, கல்வி சான்றிதழ்கள், ஆதார் அட்டை, சாதி சான்றிதழ் மற்றும் 2 பாஸ்போர்ட் அளவு புகைப்படங்கள் உள்ளிட்டவற்றை கொண்டு வர வேண்டும்.
மேற்கொண்டு தகவல்கள் எதுவும் தேவைப்பட்டால் 044-24615112 என்ற எண்ணில் தொடர்பு கொள்ளலாம்.
முகக் கவசம் அணிதல், சமூக இடைவெளியை பின்பற்றுதல், கிருமிநாசினி பயன்படுத்துதல் உள்ளிட்ட சரியான கொவிட் நடத்தை விதிமுறையை முகாமில் பங்கேற்கும் அனைவரும் கடைப்பிடிக்க வேண்டும்.
மேற்கண்ட தகவல்களை செய்திக்குறிப்பு ஒன்றில், திரு சுஜித் குமார் சாஹு, துணை மண்டல வேலைவாய்ப்பு அலுவலகம், பட்டியல் மற்றும் பழங்குடியின பிரிவினருக்கான தேசிய பணி சேவை மையம், சென்னை, தெரிவித்துள்ளார்.
புதிய மற்றும் புதுப்பிக்கத்தக்க எரிசக்தி அமைச்சகம்
இந்தியா மற்றும் பிரான்ஸ் இடையேயான புதிய மற்றும் புதுப்பிக்கத்தக்க எரிசக்தி துறையின் புரிந்துணர்வு உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை கூட்டத்தின் போது, இந்திய சூரிய எரிசக்தி நிறுவனம்  , இந்தியா மற்றும் பிரான்ஸ் நாட்டிற்கு சொந்தமான ஆராய்ச்சி நிறுவனம், எரிசக்தி மற்றும் மாற்று எரிசக்திக்கான ஆணையரகம்,  மற்றும் பிரான்ஸ் நிறுவனமான புளுஸ்டோரேஜ் எஸ்.ஏ.எஸ். ஆகியவற்றுக்கு இடையே கையெழுத்தான புரிந்துணர்வு உடன்படிக்கை குறித்து எடுத்துரைக்கப்பட்டது. இந்த புரிந்துணைர்வு உடன்படிக்கை புதுதில்லியில் 3, அக்டோபர், 2018 அன்று கையெழுத்தானது. ஹிந்தி, ஆங்கிலம் மற்றும் பிரஞ்சு ஆகிய மூன்று மொழிகளில் இந்த புரிந்துணர்வு உடன்படிக்கை தயாரிக்கப்பட்டு கையெழுத்தானது.
விவாதங்களுக்கான வழிமுறைகள் குறித்து விவரிப்பதே, குறிப்பாக, முன்னோடி திட்டமான இந்திய சூரிய எரிசக்தி நிறுவனத்திற்கு  சூரிய தகடுகள் மூலம் மின்சாரம் பெறும் உட்பொதிக்கப்பட்ட பேட்டரிகளுடன் கூடிய மின்-வாகன எரிசக்தி நிலையத்தை அளித்து, தொகுப்பிற்கான இணைப்பை அதிகரிப்பதன் மூலம், இந்திய அரசின் குறிக்கோள் திட்டமான சூரிய எரிசக்தியை அதிகரித்து மின்வாகனங்களை பயன்படுத்துதல் மற்றும் அதன் தொகுப்பின் தாக்கத்தை குறைத்தலுக்கு உதவுதல் போன்ற எதிர்கால ஒத்துழைப்பு குறித்து விவரிப்பதே இந்த புரிந்துணர்வு உடன்படிகையின் நோக்கமாகும்.
இந்தியா மற்றும் பிரான்ஸ் ஆகிய இருநாடுகளுக்கிடையேயான கூட்டுறவை இந்த புரிந்துணர்வு உடன்படிக்கையானது மேலும் வலுப்படுத்த உதவும்.
சிறப்பு சேவைகள் மற்றும் கட்டுரைகள்
திருவள்ளூர் மாவட்ட பஞ்சாயத்து தலைவர்கள் மற்றும் அதன் செயலர்களுக்கு வருமானவரிப் பிடித்தம் செய்வது தொடர்பான இரண்டாவது கருத்தரங்கம்
வருமான வரி இணை ஆணையரகம் , TDS சரகம்-3, சென்னை மற்றும் உதவி இயக்குனரகம் , திருவள்ளூர் மாவட்டம் இணைந்து, திருமதி C திரிபுர சுந்தரி, வருமானவரி ஆணையர் , சென்னை மற்றும் திரு M அர்ஜுன் மாணிக், வருமானவரி இணை ஆணையர், TDS சரகம்-3, சென்னை இவர்களின் அறிவுறுத்தலின்படி, திருவள்ளூர் மாவட்டத்தை சார்ந்த அனைத்து பஞ்சாயத்து தலைவர்கள் மற்றும் அதன் செயலாளர்கள் நலன் கருதி, மாரத்தான் வகையான வருமானவரிப்பிடித்தம் தொடர்பான கருத்தரங்கங்கள் என்ற அடிப்படையில், இன்று , செவ்வாய்க்கிழமை, சோழவரம் வட்டார வளர்ச்சி அலுவலகத்தின் கீழ் வரும் 39 ஊராட்சி மன்ற தலைவர்களுக்கும் அதன் செயலாளர்களுக்கும், வருமானவரி பிடித்தம் தொடர்பான 2-வது கருத்தரங்கத்தை, சோழவரம் வட்டார வளர்ச்சி அலுவலகத்தில் நடத்தினர்.
நிகழ்ச்சியின் துவக்கத்தில், வருமானவரித்துறை மற்றும் பஞ்சாயத்து தலைவர்கள் & அதன் செயலர்களும் ISRO விஞ்ஞானிகளுக்கு, சந்திராயன்-3 விண்கலத்தை வெற்றிகரமாக நிலவில் தரையிறக்கியதற்காக வாழ்த்துகளை தெரிவித்து மகிழ்ந்தனர்.
இந்தக் கருதரங்கத்தை சோழவரம் வட்டார வளர்ச்சி அலுவலர்கள் திரு பார்த்தசாரதி மற்றும் திரு ராமகிருஷ்ணன் ஆகியோர் தலைமையேற்று வரவேற்புரை வழங்கினார்.
வருமானவரி அலுவலர்கள் திரு T V ஸ்ரீதர் மற்றும் திரு ராஜாராமன், வருமானவரி பிடித்தம் செய்வதன் அவசியத்தையும், அதனை காலத்தே மத்திய அரசின் கணக்கில் செலுத்த வேண்டிய கட்டாயத்தையும், மேலும், TDS காலாண்டு படிவங்களை தாக்கல் செய்வதன் முக்கியத்துவத்தையும் எளிய முறையில் விளக்கினர்.
வருமானவரி பிடித்தம் ஆலோசகர் திருமதி ஜானகி, வரிப்பிடித்தம் செய்த தொகையை எவ்வாறு, இணையவழி மூலமாக, மத்திய அரசின் கணக்கில் செலுத்துதல், TRACES தளத்தில் TDS காலாண்டு படிவங்களை எப்படி தாக்கல் செய்வது என்பது குறித்து செயல் முறை விளக்கம் அளித்தார் .
இந்த வருமானவரி பிடித்தம் தொடர்பான கருத்தரங்கத்தில், பஞ்சாயத்து தலைவர்களும் அதன் செயலர்களும் கலந்து கொண்டு , பயன் பெற்றனர்.
மனித வள மேம்பாட்டு அமைச்சகம்
கல்வி அமைச்சகத்தின் உயர்கல்வித் துறையின் சார்பாக, நிலுவையில் உள்ள விவரங்களைத் தீர்ப்பதற்கான சிறப்பு பிரச்சாரம்
நிலுவையில் உள்ள விவரங்களைத் தீர்ப்பதற்கான சிறப்பு பிரச்சாரத்தின்  ஒரு பகுதியாக, கல்வி அமைச்சகத்தின் உயர்கல்வித் துறை, டிசம்பர் 2022 முதல் ஆகஸ்ட் 2023 வரையிலான காலகட்டத்தில் நிலுவையில் இருந்த பல்வேறு விஷயங்களைக் குறைத்துள்ளது:
பொதுமக்கள் குறைகளுக்குத் தீர்வு: 95.71% மக்கள் குறைகளுக்கு தீர்வு காணப்பட்டுள்ளது .
எம்.பி.க்களின் குறிப்புகள்: எம்.பி.க்களிடமிருந்து பெறப்பட்ட 75.10% குறிப்புகள் தீர்க்கப்பட்டுள்ளன .
நாடாளுமன்ற உத்தரவாதம்: 59.50% நாடாளுமன்ற உத்தரவாதங்கள் தீர்க்கப்பட்டுள்ளன .
பொதுமக்கள் குறைகளின் மேல்முறையீட்டு மனுக்கள்: 90.50% குறைகளின் மேல்முறையீடுகளுக்கு தீர்வு காணப்பட்டுள்ளது .
களையெடுக்கப்பட்டுள்ள மொத்த கோப்புகள்: அடையாளம் காணப்பட்டுள்ளன கோப்புகளில் 79.87% களையெடுக்கப்பட்டுள்ளன .
189 உயர்கல்வி நிறுவனங்களில் தூய்மைப் பணி மேற்கொள்ளப்பட்டது.
நிலுவையில் உள்ள தொகையைக் குறைப்பதற்கும், அதன் வளாகங்கள் மற்றும் உயர்கல்வி நிறுவனங்களில் தூய்மையை உறுதி செய்வதற்கும் அமைச்சகம் உறுதிபூண்டுள்ளது. நிலுவையைக் குறைத்தல், தூய்மையை நிறுவனமயமாக்குதல், அக கண்காணிப்பு பொறிமுறையை வலுப்படுத்துதல், பதிவேடுகள் மேலாண்மையில் பணியாளர்களுக்கு பயிற்சி அளித்தல், மேம்பட்ட பதிவேடு மேலாண்மைக்காக இயல் பதிவுகளை டிஜிட்டல்மயமாக்குதல் மற்றும் அனைத்து அமைச்சகங்கள் / துறைகளையும் ஒரே டிஜிட்டல் தளத்தில் கொண்டு வருதல் ஆகியவை இந்த பிரச்சாரத்தின் நோக்கங்களாகும்.
அமைச்சகங்கள் / துறைகளின் தொகுப்பைக் கொண்ட புது தில்லியில் உள்ள சாஸ்திரி பவனில் பல முன்முயற்சிகள் எடுக்கப்பட்டுள்ளன. நடைபாதைகளில் உள்ள குப்பைகளை அகற்றவும், கொட்டப்படும் மரச்சாமான்கள் மற்றும் உபகரணங்களின் கழிவுகளை அகற்றவும், அத்தகைய கழிவுகள் குறிப்பிட்ட கால இடைவெளியில் கொண்டு செல்லப்பட்டு, நிர்ணயிக்கப்பட்ட நடைமுறைகளின்படி அப்புறப்படுத்தப்படும் வகையில், குப்பை கிடங்கு உருவாக்கப்பட்டுள்ளது. வளாகத்தில் மறுசுழற்சி பிரிவு அமைக்கவும் திட்டமிடப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
தேசிய அளவிலான 3 ஆம் கட்ட தடுப்பூசித் திட்டம்: தடுப்பூசிகளின் மொத்த எண்ணிக்கை 15.89 கோடிக்கும் மேல்
கொவிட்-19 தடுப்பூசித் திட்டத்தின், தளர்வான மற்றும் விரைவுப்படுத்தப்பட்ட மூன்றாம் கட்டப் பணி இம்மாதம் 1-ந் தேதி அன்று நடைமுறைக்கு வந்தது. நமது நாட்டில் செலுத்தப்பட்ட கொவிட்-19 தடுப்பூசிகளின் மொத்த எண்ணிக்கை இன்று 15.89 கோடியைக் கடந்தது.
12 மாநிலங்களையும், யூனியன் பிரதேசங்களையும் சேர்ந்த, 18 வயது முதல் 44 வயது வரையிலான 4,06,339 பயனாளிகளுக்கு கொவிட் தடுப்பூசியின் முதல் டோஸ் செலுத்தப்பட்டுள்ளது. இதில் தமிழகத்தைச் சேர்ந்த 2,744 பேர் பயனடைந்துள்ளனர்.
இன்று காலை 7 மணி வரையிலான நிலவரப்படி, இதுவரை 23,35,822 அமர்வுகளில், மொத்தம் 15,89,32,921 நபர்களுக்கு கொவிட் தடுப்பூசி செலுத்தப்பட்டுள்ளது.
நமது நாட்டில் கொவிட் தடுப்பூசி செலுத்தப்பட்ட மொத்த பயனாளிகளில் 66.94 சதவீதத்தினர் 10 மாநிலங்களைச் சேர்ந்தவர்கள்.
தடுப்பூசி செலுத்த தொடங்கிய 108-வது நாளான நேற்று 17,08,390 பேருக்கு தடுப்பு மருந்து போடப்பட்டுள்ளது.
கொவிட் தொற்றிலிருந்து குணமடைந்தவர்களின் எண்ணிக்கை இன்று, 1,66,13,392 ஆக உள்ளது. நமது நாட்டின் குணமடையும் விகிதம் 81.91 விழுக்காடாகும். கடந்த 24 மணி நேரத்தில் மட்டும் 3,20,289 பேர் கொவிட் தொற்றிலிருந்து குணமடைந்துள்ளனர். இதில் 73.14 சதவீதத்தினர் 10 மாநிலங்களைச் சேர்ந்தவர்கள்.
தினசரி தொற்றுப் பாதிப்பு விகிதம் தற்போது 21.47 விழுக்காடாக உள்ளது. கடந்த 24 மணி நேரத்தில் 3,57,229 பேர் கொவிட் தொற்றால் புதிதாக பாதிக்கப்பட்டுள்ளனர். இதில் 71.71 சதவீதத்தினர் மகாராஷ்டிரா, கர்நாடகா, கேரளா, உ.பி., தில்லி, தமிழ்நாடு, மேற்கு வங்கம், ஆந்திரப்பிரதேசம், ராஜஸ்தான், சத்தீஸ்கர் ஆகிய 10 மாநிலங்களைச் சேர்ந்தவர்கள்.
தினசரி தொற்று பாதிப்பில் முதல் இடத்தில் மகாராஷ்டிராவும் , அடுத்த இடத்தில் கர்நாடகாவும் , 3 ஆம் இடத்தில் உ.பி.யும்  உள்ளன.
கொவிட் தொற்றால் பாதிக்கப்பட்ட 34,47,133 பேர் மருத்துவமனையில் சிகிச்சை பெற்று வருகின்றனர்.
கடந்த 24 மணி நேரத்தில் 3,449 பேர் கொவிட் தொற்றால் இறந்துள்ளனர். மகாராஷ்டிராவிலும் , தில்லியிலும் , உ.பி.யிலும்  தினசரி இறப்பு எண்ணிக்கை அதிகமாக உள்ளது. டாமன் & டையூ மற்றும் தாத்ரா & நாகர்ஹவேலி மற்றும் அருணாச்சலப்பிரதேசத்தில், கடந்த 24 மணி நேரத்தில் கொவிட்-19 தொற்றால் யாரும் இறக்கவில்லை என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1715837
பிரதமர் அலுவலகம்
ஷாகீத் பகத் சிங்கின் பிறந்தநாளை முன்னிட்டு பிரதமர் அவரை நினைவு கூர்ந்தார்
ஷாகீத் பகத் சிங்கின் பிறந்தநாளை முன்னிட்டு பிரதமர் திரு நரேந்திர மோடி அவருக்கு அஞ்சலி செலுத்தியுள்ளார். ஷாகீத் பகத் சிங் குறித்த தமது கருத்துக்களின் காணொளியையும் திரு மோடி பகிர்ந்துள்ளார்.
சமூக ஊடக எக்ஸ் தளத்தில் பிரதமர் பதிவிட்டிருப்பதாவது:
“ஷாகீத் பகத் சிங்கின் பிறந்தநாளில் அவரை நினைவு கூர்கிறேன். இந்தியாவின் சுதந்திரத்திற்காக அவர் செய்த தியாகமும், அசைக்க முடியாத அவரது அர்ப்பணிப்பும் தலைமுறைகளுக்குத் தொடர்ந்து ஊக்கமளிக்கின்றன. தைரியத்தின் கலங்கரை விளக்கமாக, நீதி மற்றும் சுதந்திரத்திற்கான இந்தியாவின் இடைவிடாத போராட்டத்தின் அடையாளமாக அவர் என்றென்றும் நிலைத்திருப்பார்.”
குறு சிறு மற்றும் நடுத்தர தொழில் துறை அமைச்சகம்
குறு, சிறு, நடுத்தர தொழில் துறைக்கான நிதியுதவிகள் : மாநிலங்களவையில் தகவல்
குறு, சிறு மற்றும் நடுத்தர தொழில் நிறுவனங்களுக்கு நிதியுதவி வழங்க மத்திய அரசு பல முயற்சிகளை எடுத்துள்ளதாக இத்துறையின் மத்திய அமைச்சர் திரு நாராயண் ரானே கூறியுள்ளார்.
அவர் மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:குறு, சிறு, மற்றும் நடுத்தர தொழில் நிறுவனங்களுக்கு  ரூ.20,000 கோடி மதிப்பில் துணை கடன்.எம்எஸ்எம்இ நிறுவனங்கள் உட்பட தொழில்களுக்கு அவசரகால கடன் உதவி திட்டத்தின் கீழ் ரூ.4.5 லட்சம் கோடி உத்திரவாதம் இன்றி தானியங்கி கடன்கள்.எம்எஸ்எம்இ நிதி மூலம் Rs. 50,000 கோடி பங்குத் தொகை உட்செலுத்துதல்.இந்திய சிறுதொழில் வளர்ச்சி வங்கிக்கு  ரூ.15,000 கோடி சிறப்பு மறுநிதியளிப்பு வசதி.சிறு நிதி நிறுவனங்கள் மூலம், 25 லட்சம் பேருக்கு கடன் உத்திரவாதத்துடன் கூடிய வசதி.இந்த நிதி நிறுவனங்களுக்கு ரூ.30,000 கோடி சிறப்பு பணப்புழக்க திட்டம்.வங்கிசாரா நிதி நிறுவனங்கள், குறு நிதி நிறுவனங்களுக்கு ரூ.90,000 கோடி கடன் உத்திரவாத திட்டம்.
கொரோனா பாதிப்பு காரணமாக, வரிசெலுத்துவோர் சந்தித்த சவால்களை கருத்தில் கொண்டு, குறு, சிறு, நடுத்தர நிறுவனங்கள் உட்பட பல தொழில் நிறுவனங்களுக்கு வரி தொடர்பான பல நடவடிக்கைகளை மத்திய அரசு மேற்கொண்டது.வரிச்சட்டங்களின் கீழ் பல இணக்கங்களுக்கு கால வரப்பு நீட்டிக்கப்பட்டது.விவாத் சே விஸ்வாஷ் சட்டத்தின் நேரடி வரியின் கீழ் வரித்தாக்கலுக்கான தேதி நீட்டிப்பு.பெருநிறுவன வரிகள் திருப்பி செலுத்தப்பட்டன.வருமானவரி சட்டத்தின் கீழ் வரிப்பிடித்தம் கூறும் தகுதியான தொடக்க நிறுவனங்களுக்கு இணைப்பு தேதி நீட்டிக்கப்பட்டது.வருமானவரி சட்டத்தின் 6ஏ-பி பிரிவின் கீழ் பலவிதமான முதலீடுகளுக்கு வரிப்பிடித்தம் கோருவதற்கான கடைசி தேதியும் நீட்டிக்கப்பட்டது.தாமதமாக செலுத்தப்படும் வரிகளுக்கு ஆண்டுக்கு 18 சதவீதம் என்ற வட்டிக்கு பதிலாக வட்டி தள்ளுபடி அளிக்கப்படுகிறது.
காதி இயற்கை வண்ணப்பூச்சு தொடக்கம்:
காதி பிரகிரதிக் வண்ணப்பூச்சு, பசுஞ்சாணத்திலிருந்து, ஜெய்ப்பூரில் உள்ள குமரப்பா தேசிய கைவினை காகித மையத்தால்  உருவாக்கப்பட்டுள்ளது. இது ஜெய்ப்பூரில் உள்ள காதி மற்றும் கிராம தொழில் ஆணையத்தின் ஆலை. காதி பிரகிரதிக் வண்ணப்பூச்சு சுற்றுச்சூழலுக்கு உகந்தது மற்றும் மலிவானது என குமாரப்ப காகித மையம் நடத்திய ஆய்வில் வலியுறுத்தப்பட்டுள்ளது.
காதி வண்ணப்பூச்சு, காசியாபாத்தில் உள்ள தேசிய பரிசோதனை மையம், மும்பையில் மத்திய அரசின் தேசிய பரிசோதனை மையம், தில்லியில் உள்ள ஸ்ரீராம் தொழில் ஆராய்ச்சி மையம் ஆகியவற்றில் பரிசோதிக்கப்பட்டது. வண்ணப்பூச்சுக்கு தேவையான அளவுருக்களை இது நிறைவு செய்துள்ளது.
காதி வண்ணப்பூச்சுக்கு பசுஞ்சாணம் பயன்படுத்தப்படுவது, உள்ளூர் உற்பத்தியை அதிகரிக்கும், கிராமங்களில் நிலையான வேலைவாய்ப்பை உருவாக்கும், விவசாயிகளுக்கு கூடுதல் வருமானத்தை பெற்று தரும்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1739024
https://pib.gov.in/PressReleasePage.aspx?PRID=1739023
-----
(Visitor Counter : 291
பிரதமர் அலுவலகம்
‘நாவிகா சாகர் பரிக்கிரமா’ கடல் சாகசப் பயணக்குழுவினரை பிரதமர் சந்தித்தார்
இந்தியக் கடற்படைக்குச் சொந்தமான ஐ.என்.எஸ்.வி தரிணி பாய்மரக் கப்பலில் பயணித்து உலகைச் சுற்றி வரவுள்ள இந்திய கடற்படையின் ஆறு பெண் அதிகாரிகள் புது தில்லியில் இன்று பிரதமர் திரு. நரேந்திர மோடியை சந்தித்தனர்.
இந்தியாவைச் சேர்ந்த அனைத்து பெண்கள் குழுவினர் கடல் வழியே உலகை சுற்றி வரப்போவது இதுவே முதல் முறையாகும். இந்த குழுவினர் இந்த மாத இறுதியில் கோவாவில் இருந்து தமது பயணத்தைத் தொடங்குகிறார்கள். உலகத்தைச் சுற்றி வந்த பின்னர், அடுத்த ஆண்டு மார்ச் மாதத்தில் கோவா திரும்புகின்றனர். இந்தப் பயணத்திற்கு நாவிகா சாகர் பரிக்கிரமா என்று பெயர் சூட்டப்பட்டுள்ளது. இந்த பயணம், ஐந்து கட்டமாக, ஃபெர்மன்டேல், லிட்லேடன், போர்ட் ஸ்டான்லி, கேப் டவுன்  ஆகிய நான்கு துறைமுகங்களில் நின்று செல்லும்.
55 அடி நீளம் உள்ள பாய்மரக் கப்பலான ஐ.என்.எஸ்.வி. தரிணி உள்நாட்டிலேயே தயாரிக்கப்பட்டது. இது இந்த ஆண்டு துவக்கத்தில் இந்திய கடற்படையில் சேர்க்கப்பட்டது.
தாம் மேற்கொள்ள உள்ள கடற்பயணம் தொடர்பான விவரங்களை இந்த குழுவினர் பிரதமரிடம் விவரித்தனர். சாகசப் பயணம் சிறப்பாக அமைய, இந்த பெண்கள் குழுவினருக்கு வாழ்த்து தெரிவித்த பிரதமர், அவர்களின் பயணம் தொடர்பான தகவல்களை அவ்வப்போது கேட்டுத் தெரிந்து கொள்ளப் போவதாகவும் குறிப்பிட்டார். உலகெங்கிலும் இந்தியாவின் திறன்களையும், வலிமையையும் முன்நிறுத்துமாறு அவர் பயணக்குழுவினரை ஊக்குவித்தார். பயணத்தை வெற்றிகரமாக முடித்த பின்னர், தமது அனுபவங்களை எழுதுமாறும், பகிர்ந்து கொள்ளுமாறும் பிரதமர் அவர்களை கேட்டுக்கொண்டார்.
லெப்டி. கமாண்டர் வர்திகா ஜோஷி தலைமையில் லெப்டினட் கமாண்டர்கள் பிரதிபா ஜாம்வால், பி. சுவாதி, லெப்டினன்ட்டுகள் எஸ். விஜயா தேவி, பி. ஐஸ்வர்யா, பாயல் குப்தா ஆகியோர் இந்த சாகசப் பயணக் குழுவில் இடம் பெற்றுள்ளனர்.
(Visitor Counter : 133
சுகாதாரம் மற்றும் குடும்ப நலத்துறை அமைச்சகம்
தில்லி எய்ம்ஸ்-ன் 48-வது பட்டமளிப்பு விழாவில் குடியரசு துணைத்தலைவர் திரு. ஜக்தீப் தன்கர் உரை நிகழ்த்தினார்
எப்போதும் தேசத்தை முதன்மையாகக் கருதவேண்டும்: திரு ஜக்தீப் தன்கர்
நாடு மருத்துவர்களை நம்பிக்கையுடன் பார்க்கிறது - சுகாதார சேவைகளை குறைந்த செலவில் வழங்க பாடுபட வேண்டும் : மத்திய அமைச்சர் டாக்டர் மன்சுக் மாண்டவியா
தேசத்தை எப்போதும் முதன்மையாகக் கருதவேண்டும் என்றும் நாம் அனைவரும் தேசத்திற்கு கடமைப்பட்டுள்ளவர்கள் என்றும் குடியரசு துணைத்தலைவர் திரு ஜக்தீப் தன்கர் கூறியுள்ளார்.
புதுதில்லியில் உள்ள எய்ம்ஸ் நிறுவனத்தின் 48-வது பட்டமளிப்பு விழாவில் குயடிரசு துணைத்தலைவர் திரு. ஜக்தீப் தன்கர், பட்டம் பெறும் மாணவர்களுக்கு வாழ்த்துத் தெரிவித்தார். சுகாதாரத்தில் சிறந்த சூழலை உருவாக்குவதற்காக எய்ம்ஸ் உறுதியுடன் செயல்படுவதாக அவர் கூறினார்.
கொவிட்-19 பெருந்தொற்றுநோயை எதிர்கொள்ளும் வகையில், நூற்றுக்கும் மேற்பட்ட நாடுகளுக்கு இந்தியா தடுப்பூசிகளை வழங்கி ஆதரவளித்தது பெருமைக்குரிய விசயம் என்று கூறினார்.
சர்வதேச யோகா தினத்தை உலகம் ஏற்று கடைபிடிப்பதைக் குறிப்பிட்ட திரு தன்கர், உலகிற்கு இந்தியா அளித்த பரிசு யோகா என்று கூறினார். இந்த யோகா தினக் கொண்டாட்டம் உலகெங்கிலும் உள்ள தனிநபர்களின் ஆரோக்கியம் மற்றும் நல்வாழ்வில் ஒரு நேர்மறையான மாற்றத்திற்கு வழிவகுத்துள்ளது என்று அவர் தெரிவித்தார். விரிவான சுகாதார தீர்வுகளுக்கு பாரம்பரிய மற்றும் நவீன மருத்துவ நடைமுறைகளை ஒருங்கிணைக்க வேண்டும் என்று குடியரசு துணைத் தலைவர் கூறினார்.
இந்நிகழ்ச்சியில் பேசிய மத்திய சுகாதாரத்துறை அமைச்சர் டாக்டர் மன்சுக் மாண்டவியா, தேசம் மருத்துவர்களை நம்பிக்கையுடன் பார்க்கிறது என்பதை நினைவில் கொண்டு செயலாற்ற வேண்டும் என்று கூறினார். சுகாதாரச் சேவைகளை குறைந்த செலவில் வழங்குவதற்கான முயற்சிகளை மேற்கொள்ள வேண்டும் என்று அவர் கேட்டுக் கொண்டார். இரண்டு ஆண்டுகளுக்குப் பிறகு, எய்ம்ஸ் தனது 50-வது பட்டமளிப்பு விழாவை நடத்தும் என்று கூறிய அவர், அப்போது இந்த மதிப்புமிக்க நிறுவனத்தில் பயின்ற மருத்துவர்கள் கௌரவிக்கப்படுவார்கள் என்று தெரிவித்தார்.
சுகாதாரமும் வளர்ச்சியின் ஒரு வடிவம் என்று கூறிய அவர், நாட்டின் மக்கள் ஆரோக்கியமாக இருந்தால் மட்டுமே, அந்த நாடு வளத்துடன் இருக்க முடியும் என்று அமைச்சர் எடுத்துரைத்தார். 2014-ம் ஆண்டு 48,000 ஆக இருந்த மருத்துவப் படிப்புக்கான இடங்களின் எண்ணிக்கை தற்போது இருமடங்குக்கு மேல் உயர்த்தப்பட்டு 1,07,000-ஆக அதிகரிக்கப்பட்டுள்ளது என்று கூறினார். சுகாதாரத்தில் உள்ள இடைவெளிகளை நிரப்ப, நாட்டில் உள்ள 750 மாவட்டங்களில் ரூ.64,000 கோடி செலவில் சுகாதாரக் கட்டமைப்புகள் வலுப்படுத்தப்படுவதாக திரு மன்சுக் மாண்டவியா கூறினார்.
பாதுகாப்பு அமைச்சகம்
கொழும்பு பாதுகாப்பு கூட்டம் மற்றும் பயிற்சியில் இந்தியா, மாலத்தீவு மற்றும் இலங்கை கடற்படைகள் இடையேயான செயல்பாட்டில் கவனம் செலுத்தப்பட்டது
இந்தியா, மாலத்தீவு மற்றும் இலங்கை ஆகிய நாடுகளுக்கு இடையே கடல்சார் பாதுகாப்பு செயல்பாடுகள் குறித்து ஆய்வு செய்ய ‘கொழும்பு பாதுகாப்பு கூட்டம் மற்றம் பயிற்சி முதல் முறையாக நேற்று முதல் 2 நாட்களுக்கு நடைபெறுகிறது.
இதில் இந்தியா, மாலத்தீவு, இலங்கை கடற்படை கப்பல்கள் மற்றும் விமானங்கள் பங்கேற்று, மூன்று நாடுகளின் தெற்கு அரபிக் கடல் பகுதியில் உள்ள பிரத்தியேக பொருளாதார மண்டலத்தில் பாதுகாப்பு பயிற்சியை மேற்கொண்டன.
வர்த்தக கப்பல் போக்குவரத்து, சர்வதேச வர்த்தகம், சட்டபூர்வமான கடல்சார் நடவடிக்கைகள் ஆகியவற்றுக்கு இந்தியப் பெருங்கடல் பகுதியை பாதுகாப்பாக மாற்றுவது குறித்து இந்த நிகழ்வில்
கவனம் செலுத்தப்பட்டது
கடல்சார் தகவல்களை பகிர்ந்து கொள்ளவும், விபத்து மீட்பு பணிகளை ஒருங்கிணைந்து மேற்கொள்ளவதையும், இந்த கொழும்பு பாதுகாப்பு கூட்டம் அதிகரிக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1775797
ஜல்சக்தி அமைச்சகம்
மழைப்பொழிவு மற்றும் வெள்ள நிலைமையின் சுருக்கம்
ஒடிசாவில் ஒரு சில இடங்களில் கனமழை மற்றும் மிக கனமழையும், ஹரியானா, சண்டிகர், டெல்லி, உத்தரப்பிரதேசம், தெலுங்கானா, சத்தீஸ்கர் ஆகிய இடங்களில் கனமழை மற்றும் மிக கனமழையும் மத்தியப்பிரதேசம் மற்றும் உத்தரகண்ட் மாநிலங்களில் இன்று அதிகாலை கனமழையும் பெய்தது.
29 இடங்களில்  ஆகியவற்றில் கடுமையான வெள்ள நிலைமைகளும், 30 இடங்களில்  அபாயக் கட்டத்தைத் தாண்டி வெள்ள நீர்ப் பெருக்கெடுத்து ஓடுவதால் அந்தப் பகுதிகள் வெள்ள நீரில் மிதக்கின்றன, 41 வெள்ளத் தடுப்பணைகள் மற்றும் அணைகளுக்கு  வெள்ள நீர்வரத்து குறித்த முன்னறிவிப்பு வழங்கப்பட்டுள்ளது. மேலதிக விவரங்களை பின்வரும் இணைய சுட்டியை சொடுக்குவதன் மூலம் அறிந்துகொள்ளலாம். http://cwc.gov.in/sites/default/files/cfcr-cwcdfb20082020_5.pdf.
ஒடிசா, சத்தீஸ்கர் மற்றும் தெலுங்கானாவின் ஒரு சில இடங்களில் ஆகஸ்ட் 20ஆம் தேதி கனமழை முதல் மிக கனமழை வரை பெய்ய வாய்ப்புள்ளது. மத்தியப் பிரதேசம் மற்றும் ராஜஸ்தானில் ஆகஸ்ட் 20 முதல் 21, 2020 வரை கனமழை முதல் மிக கனமழை பெய்யும் என்று எதிர்பார்க்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
9 கோடி தடுப்பு மருந்துகள் இதுவரை இந்தியாவில் வழங்கப்பட்டுள்ளன. கடந்த 24 மணி நேரத்தில் மட்டும் 30 லட்சம் டோஸ்கள்
உலகளாவிய பெருந்தொற்றுக்கு எதிரான இந்தியாவின் ஒருங்கிணைந்த போரில் இன்னுமொரு முக்கிய மைல்கல்லாக, இதுவரை வழங்கப்பட்டுள்ள தடுப்பு மருந்துகளின் எண்ணிக்கை இன்று 9 கோடியை கடந்தது.
இந்த வருடம் ஜனவரி மாதம் 16-ம் தேதியன்று தொடங்கப்பட்ட உலகின் மாபெரும் தடுப்பு மருந்து வழங்கும் திட்டத்தின் கீழ், கடந்த 24 மணி நேரத்தில் மட்டும் 30 லட்சம் டோஸ்கள் வழங்கப்பட்டுள்ளன.
இன்று காலை 7 மணி அளவிலான தற்காலிக அறிக்கையின் படி, 13,77,304 அமர்வுகளில் 9,01,98,673 தடுப்பு மருந்து டோஸ்கள் வழங்கப்பட்டுள்ளன. இதில் 89,68,151 சுகாதாரப் பணியாளர்களுக்கு வழங்கப்பட்டுள்ள முதல் டோஸ் மற்றும் 54,18,084 சுகாதாரப் பணியாளர்களுக்கு வழங்கப்பட்டுள்ள இரண்டாம் டோஸ், 97,67,538 முன்களப் பணியாளர்களுக்கு வழங்கப்பட்டுள்ள முதல் டோஸ், 44,11,609 முன்களப் பணியாளர்களுக்கு வழங்கப்பட்டுள்ள இரண்டாம் டோஸ், 60 வயதுக்கு மேற்பட்ட 3,63,32,851 பயனாளிகளுக்கு முதல் டோஸ், 60 வயதுக்கு மேற்பட்ட 11,39,291 பயனாளிகளுக்கு இரண்டாம் டோஸ், 45 வயதுக்கு மேற்பட்ட 2,36,94,487 பயனாளிகளுக்கு முதல் டோஸ் மற்றும் 45 வயதுக்கு மேற்பட்ட 4,66,662 பயனாளிகளுக்கு இரண்டாம் டோஸ் அடங்கும்.
நாட்டில் இதுவரை வழங்கப்பட்டுள்ள தடுப்பு மருந்துகளில் 60 சதவீதம் 8 மாநிலங்களில் வழங்கப்பட்டுள்ளது. தடுப்பு மருந்து வழங்கும் நடவடிக்கையில் 82-ம் நாளன்று  29,79,292 பயனாளிகளுக்கு தடுப்பூசி போடப்பட்டது. இதில் 38,760 பேருக்கு முதல் டோஸூம், 2,89,261 பேருக்கு இரண்டாம் டோஸும் போடப்பட்டது.
சர்வதேச அளவில் தினமும் போடப்படும் தடுப்பூசிகளின் சராசரி விகிதத்தின் படி ஒரு நாளைக்கு 34,30,502 தடுப்பூசிகள் என்ற அளவில் இந்தியா முதலிடத்தில் உள்ளது.
இதற்கிடையே, கடந்த 24 மணி நேரத்தில் 1,26,789 புதிய பதிப்புகள் இந்தியாவில் உறுதி செய்யப்பட்டுள்ளன. மகாராஷ்டிரா, சத்தீஸ்கர், கர்நாடகா, உத்தரப் பிரதேசம், தில்லி, மத்தியப் பிரதேசம், தமிழ்நாடு, குஜராத், கேரளா மற்றும் பஞ்சாப் ஆகிய 10 மாநிலங்களில் கொவிட் பாதிப்புகள் அதிகரித்துள்ளன. புதிய பாதிப்புகளில் 84.21% மேற்கண்ட மாநிலங்களில் இருந்து பதிவாகியுள்ளன.
மகாராஷ்டிராவில் 59,907 பாதிப்புகளும், சத்தீஸ்கரில் 10,310 தொற்றுகளும், கர்நாடகாவில் 6,976 பாதிப்புகளும் கடந்த 24 மணி நேரத்தில் பதிவாகியுள்ளன.
தொற்றுகளின் எண்ணிக்கை 12 மாநிலங்களில் அதிகரித்து வருகிறது. வாராந்திர தொற்று உறுதிப்படுத்துதல் விகிதம் 6.21 சதவீதமாக அதிகரித்துள்ளது.
இந்தியாவில் தற்போதைய பாதிப்புகளின் எண்ணிக்கை 9,10,319 ஆக உள்ளது இதுவரை பதிவாகியுள்ள மொத்த பாதிப்புகளில் இது 7.04% ஆகும்
நாட்டில் இதுவரை குணமடைந்துள்ளவர்களின் மொத்த எண்ணிக்கை 1,18,51,393 ஆக உள்ளது. தேசிய குணமடைதல் விகிதம் 91.67% ஆகும். கடந்த 24 மணி நேரத்தில் 59,258 பேர் குணமடைந்த நிலையில், 685 பேர் உயிரிழந்துள்ளனர்.
இறப்புகளில் 87.59 சதவீதம் 10 மாநிலங்களில் பதிவாகியுள்ளது. மகாராஷ்டிராவில் கடந்த 24 மணி நேரத்தில் 322 பேரும் சத்தீஸ்கரில் 62 பேரும் உயிரிழந்துள்ளனர்.
அசாம், லடாக், டையூ மற்றும் டாமன் & தாத்ரா மற்றும் நகர் ஹவேலி, நாகாலாந்து, திரிபுரா, மேகாலயா, மணிப்பூர், லட்சத்தீவுகள், அந்தமான் நிக்கோபார் தீவுகள் மற்றும் அருணாச்சல பிரதேசம் ஆகிய 12 மாநிலங்களில் கடந்த 24 மணி நேரத்தில் எந்த உயிரிழப்பும் பதிவாகவில்லை.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1710349